शाहरुख खान ने दिया मजेदार जवाब, बेटी सुहाना के डेब्यू पर भी बोले
Shah Rukh Khan Chat Session With His Fans - शाहरुख खान आए दिन अपने ट्विटर अकाउंट पर फैंस के साथ 15 मिनट का चैट सेशन रखते हैं। #AskSRK नाम के इस सेशन के दौरान वे 15 मिनट तक चुनिंदा फैंस के सवालों का जवाब देते हैं। सोमवार शाम हुए इस सेशन के दाैरान एक फैन ने शाहरुख
शाहरुख खान आए दिन अपने ट्विटर अकाउंट पर फैंस के साथ चैट सेशन रखते हैं। #AskSRK नाम के इस सेशन के दौरान वे 15 मिनट तक चुनिंदा फैंस के सवालों का जवाब देते हैं। सोमवार को इस सेशन के दौरान फैंस ने शाहरुख से उनकी अपकमिंग फिल्म ‘जवान’ और बेटी सुहाना के डेब्यू समेत कई मामलों पर सवाल किए। शाहरुख ने भी अपने स्टाइल में सबको मजेदार रिप्लाय दिया। इस दौरान उन्होंने अपने स्मोकिंग छाेड़ने पर भी बात की।
फैन ने पूछा- सिर्फ 15 मिनट ही बात क्यों करते हो?
सेशन के दाैरान जब एक फैन ने शाहरुख से सवाल किया कि आप सिर्फ 15 मिनट के लिए ही चैट क्यों करते हैं? क्या भाभी (शाहरुख की पत्नी गौरी खान) आपसे घर के काम करवाती है? फैन को रिप्लाय देते हुए शाहरुख ने लिखा, ‘बेटा अपनी कहो, हमें मत सुनाओ। जाओ जाके घर की साफ सफाई करो।’
स्विगी ने पूछा खाना भेज दें क्या?
इस सेशन के दौरान एक फैन ने उनसे पूछा कि खाना खाया क्या भाई ? तो शाहरुख ने रिप्लाय दिया, ‘क्यों भाई आप स्विगी से हो... भेज दोगो क्या?’ इस पर स्विगी ने शाहरुख को रिप्लाय दिया, ‘हम हैं स्विगी से.. भेज दें क्या?’
स्मोकिंग छोड़ने के सवाल पर दिया यह जवाब
वहीं जब एक फैन ने शाहरुख से पूछा कि क्या उन्होंने स्मोकिंग छोड़ दी है? तो शाहरुख ने उन्हें बेहद फनी रिप्लाय दिया। शाहरुख ने कहा, ‘हां, उसने झूठ बोला था। एक ऐसा झूठ जो उसकी कैंसर स्टिक (सिगरेट) से निकलने वाले धुएं से घिर हुआ था।’
इसके अलावा भी शाहरुख ने फैंस को कई और मजेदार रिप्लाय दिए। डालें एक नजर…
गुल्ली-डंडा था शाहरुख का फेवरेट गेम
जब एक फैन ने पूछा कि क्या आपने कभी कंचे खेले हैं ? तो शाहरुख ने लिखा, ‘बहुत खेला है और मुझे लट्‌टू चलाना भी बहुत पसंद है। गुल्ली-डंडा तो मेरा फेवरेट था।’